கன்னிராசி பல்வேறு வழிகளில் பொருள் வரவு இருந்து வரும். சேமிப்புகள் உயரும். அசையாச் சொத்துகள் சேரும். பூர்வீக சொத்துக்களில் இருந்து வந்த பிரச்னைகள் விலகி ஆதாயம் காண்பீர்கள்.பாகப்பிரிவினை விஷயங்கள் உங்களுக்கு சாதகமான பலனைப் பெற்றுத் தரும். 11ம் இடத்து ராகு அயல்நாட்டுப் பிரயாணத்திற்கான வாய்ப்புகளை ஏற்படுத்தித் தருவார். தொலைதூரத்தில் பணிபுரிவோர் சொந்த ஊருக்குச் செல்லும் வாய்ப்பு உண்டு. தாய்நாட்டிற்குத் திரும்பிவர நினைப்போருக்கு சாதகமான நேரமிது. முக்கியமான பிரச்னைகளில் பெண்களின் உதவியால் தீர்வு காண்பீர்கள். உத்யோகஸ்தர்கள் அலுவலகத்தில் மேலதிகாரியின் ஆதரவுடன் செயல்பட்டு ஆதாயம் காண்பார்கள். வியாபாரிகள் தங்கள் நவீன உத்தியின் மூலம் சிறப்பான தனலாபத்தினை அடைவார்கள். மொத்தத்தில் வருகின்ற ஒன்றரை வருட காலமும் சிறப்பான நற்பலன்களைத் தரும் வகையில் அமைந்துள்ளது.